**Retorika a büntető perben**

2017-2018. tavaszi szemeszter

Fakultatív kurzus

ELTE Büntető Eljárásjogi és Büntetés-végrehajtási Jogi Tanszék

**Oktató:** dr. Hack Péter

**Időpont:** hétfő 16.00 – 18.00

**Helyszín:** B/I. tanterem

**Tárgyfelvevők:** joghallgatók

**Számonkérés formája:** az érdemjegyek az egyes órákon elmondott beszédek alapján születnek.

**Kurzusleírás:**

A kurzus a jogi pályán szükségessé váló szóbeli megnyilatkozásokra történő, gyakorlati alapú felkészülést szolgálja. A kurzus során a hallgatók megismerkednek a hatékony szóbeli közlés elméleti alapjaival, a különféle beszédhelyzetek eltérő sajátosságaival, a beszédek, felszólalások, előadások szerkezeti felépítésének sajátosságaival. Ugyancsak kitérünk a beszédre való felkészülés, a beszéd megírása, megtanulása, és előadásának legfontosabb követelményeire.

A kurzusra jelentkező hallgatók érdeklődésének függvényében külön hangsúlyt teszünk, a szakmai versenyeken, és tudományos előadásokon használandó prezentációs technikákra, amelynek célja a PPP és más prezentációs eszközök kompetens használatának elsajátítása.

**Kurzustematika**

1. Bevezetés, a jó beszéd alapjai.
2. Alapok, bemutatkozó előadás.
3. Meggyőző beszéd, érvelés I. Szabadon választott témában.
4. Meggyőző beszéd, érvelés II. Meghatározott témában.
5. Szakmai előadás.
6. Vitabeszéd.
7. A perbeszéd alapjai.
8. Vád-, és védőbeszéd I.
9. Vád-, és védőbeszéd II.
10. Vád-, és védőbeszéd III.
11. Ítélethirdetés I.

**Előzetes ismeretek**

A kurzuson közölt ismeretanyag megértéséhez szükséges, a büntetőjog általános része, valamint a különös részből az élet és testi épség elleni bűncselekmények ismerete.

**Tananyag**

A kurzus tananyagát, és egyben az értékelés alapját, a kurzuson elhangzottak képezik.

**Kötelező irodalom**

Tóth Mihály: Híres magyar perbeszédek. A közelmúlt nevezetes vád- és védőbeszédei. Pécs Dialóg Campus Kiadó 2013.

Montagh Imre: Tiszta beszéd. Holnap Kiadó 2011.

Tremmel Flórián: Igazságügyi retorika. (Egyetemi jegyzet) Pécs 1994

Ajánlott **irodalom**

Aczél Petra – Adanik Tamás – Adamikné Jásó Anna: Retorika. Osiris Kiadó Budapest 2005.